ไฟแนนซ์ทูเดย์
&#8216;คนมองไม่เห็นการณ์ไกล ภัยก็จะมาถึงตัว&#8217;
7 พ.ย. 2555

‘คนมองไม่เห็นการณ์ไกล ภัยก็จะมาถึงตัว’
rr...ใครว่าธุรกิจอสังหาริมทรัพย์กำลังกลายเป็นฟองสบู่ แต่สำหรับ เสี่ยตึ๋งอนันต์ อัศวโภคิน ประธานกรรมการและกรรมการผู้จัดการ บริษัท แลนด์ แอนด์ เฮ้าส์ บอกว่า ตลาดอสังหาริมทรัพย์ยังไม่เกิดฟองสบู่ แต่ก็เริ่มเห็นคอนโดมิเนียมราคา 12 ล้านบาท ที่เคยขายหมดภายใน 1 วัน ปัจจุบันต้องใช้เวลาถึง 2 สัปดาห์ จึงจะขายหมด เนื่องจากคอนโดมิเนียมกลุ่มนี้เกิดขึ้นมาทดแทนบ้านเช่า มีผู้อยู่อาศัยจริง แต่เมื่อถึง 5 ปี ตลาดก็จะอิ่มตัว เพราะทุกคนมีที่อยู่อาศัยกันหมด
ขณะเดียวกันเมื่อดอกเบี้ยอยู่ในภาวะขาลง คนที่มีเงินฝากก็ถอนเงินจากธนาคารมาซื้อคอนโดมิเนียมระดับนี้เพื่อให้เช่า ทำให้คอนโดมิเนียมราคา 12 ล้านบาท จึงไปได้ดีมาก แต่ปัจจุบันไม่แนะนำ หากเป็นกลุ่มคนที่มีเงินอยากซื้อเพื่อลงทุนจริงขอแนะนำให้ซื้อคอนโดมิเนียมระดับ 56 ล้านบาท หรือซื้อบ้านมือสองละแวกสุขุมวิท แม้จะราคาแพง แต่เป็นการซื้อที่ดิน แล้วนำบ้านมาตกแต่งเฟอร์นิเจอร์ให้ดีเพื่อปล่อยเช่า 
หากลงทุนอย่างนี้ ไปได้แน่นอน เสี่ยตึ๋งแนะวิธีหาเงิน 
เมื่อซักถามถึงธนาคารแลนด์ แอนด์ เฮ้าส์ เสี่ยตึ๋งเจ้าของตัวจริงบอกว่า ขณะนี้ยังไม่สนใจหาพันธมิตร เพราะเติบโตได้ตามแผนธุรกิจ และไม่ทะเยอทะยานเติบโตเหมือนแบงก์ขนาดใหญ่ 
rr...แต่พอซักเพื่อนรักเสี่ยตึ๋ง รัตน์ พานิชพันธ์ ประธานกรรมการบริหาร ธนาคารแลนด์ แอนด์ เฮ้าส์ กลับได้รับการยอมรับว่ามีพันธมิตรที่พูดคุยกันอยู่ แต่ไม่ใช่กลุ่มที่นำเงินเข้ามาครั้งเดียว ต้องเติมเต็มจุดอ่อนด้วย จึงอาจต้องใช้เวลาอีกสักพัก
“ตอนนี้ธนาคารเพิ่งเริ่มโตจากเด็กหญิงเป็นนางสาว ฉะนั้นคนที่จะเข้ามาเป็นคู่สมรสต้องไม่ใช่เข้ามา 5 ปีแล้วไป แต่คู่สมรสต้องช่วยกัน” รัตน์ เปรียบเปรยอย่างได้ใจ 
ว่าแต่ว่า ผู้ถือหุ้นนะหวงลูกสาวหรือเปล่าครับเจ้านาย..